— На мой погляд, падобная дзейнасць можа лічыцца яўным парушэннем заканадаўства. Згодна з нарматыўнай базай нашай рэспублікі, да ліцэнзіруемых адносяцца такія віды дзейнасці, ажыццяўленне якіх можа ствараць пагрозу або нанесці ўрон нацыянальнай бяспецы, грамадскаму парадку, абароне правоў і свабод, маралі, здароўю насельніцтва і навакольнаму асяроддзю. У адпаведнасці з Указам № 450 Прэзідэнта Рэспублікі Беларусь, ліцэнзія — гэта не толькі спецыяльны дазвол, але і неабходнасць абавязковага выканання адпаведных патрабаванняў і ўмоў. У згаданым нарматыўным акце таксама прыводзіцца спіс асобных відаў дзейнасці, якія падлягаюць ліцэнзіраванню. Так абавязковай для атрымання адпаведнага дазволу называецца фармацэўтычная дзейнасць, у тым ліку прамысловы выпуск лекавых сродкаў у галіне перапрацоўкі, фасоўкі і ўпакоўкі лекавай расліннай сыравіны, вырабу збораў і іх аптовая рэалізацыя.